Мұғалімдер аптасына бес күн ғана жұмысқа келуі мүмкін
DATE: 16:05, 16 Тамыз 2019 | GMT +5
TITLE: Мұғалімдер аптасына бес күн ғана жұмысқа келуі мүмкін
URL: https://kaz.inform.kz/news/mugalimder-aptasyna-bes-kun-gana-zhumyska-kelui-mumkin_a3557146/
META: DATE: 16:05, 16 Тамыз 2019 | GMT +5
TOTAL WORDS: 111
AUTHOR(S):
TEXT: «Бес күндік жұмыс аптасы туралы сұрақтар жиі қойылады. Тіпті мектептердің бір бөлігі аптасына бес күн оқу жүйесіне көшіп те алған. Бірақ, ол бағытта әлі де мәселелер баршылық. Яғни, балалар бес күн оқығанымен, мұғалімдер бәрібір сенбі күні мектепке келуге міндеттеледі. Әрине, мұндай үрдіс барлық өңірлерде бар деп айта алмаймыз. Алайда біздің бәріміз де бұл әдіспен алға жылжуымыз керек», - деді Асхат Аймағамбетов елордада өткен Тамыз конференциясында. Білім және ғылым министрінің айтуына қарағанда, бес күндік жұмыс аптасы бірыңғай тәртіпте белгіленсе мұғалімдер аптаның бұл күнін өз еркінше пайдалана алар еді. «Егер мектеп бес күндік жүйеге өтіп кетсе, мұғалімдердің сенбі күнін өз еркіне қарай пайдалануына болады. Мұғалімдер бұл уақытта балаларымен бола алады», - деді министр
